Wiefelsburg

Wiefelsburg estas ekskursocelo monta en altejo de 639 metroj, en Steinach (Turingio, Germanujo) kie pli ol 230 jarojn funkciis gasteja servo. Komence temis pri simpla stalo por ĉevalidoj. 

En 1735 la instruisto Johann Nikolaus Wiebel (aŭ Wiefel) el Steinach petis de la duko de Saksio-Meiningen rajti malfermi elverŝejon. Ĉar salajro lia ne sufiĉe altis por lasi la filon studi ĉe universitato. Krome, li intencis mem krei dolĉetan, tritikan bieron alttemperature fermentitan. Post oficiala permeso fari tion en januaro 1737,  loĝdomo finkonstruiĝis jam en septembro 1737. Laŭ Wiefel nomiĝis la tuto, la ejo kaj poste ankaŭ la stratero.

En 1739 li devis, pro financaj kialoj, vendi la institucion al Gabriel Witting kaj ankoraŭ samjare akiris ĝin ties bofilo Johann Bernhard Steiner. Steiner kompletigis la lokon per bela aranĝo de la apudaj herbaroj kaj diversaj flankaj ejoj.  

En 1811 estis konstruita strato trans Schustershieb kaj inter 1851 kaj 1854 la strato rekte al Sonneberg. Sekve la demando pri la surloke farita biero malkreskis. La bierfarado malkomenciĝis kaj ekelverŝis oni bierojn de bierfarejoj el Steinach, ekz. de Heinzen-Bräu; daŭris tamen la ripozuma ŝatiĝo fare de la turistoj.

La 18-an de junio 1924 brulkonsumiĝis la ĉefa ejo; mankis akvo por fajroestingo. La bruliga kaŭzo neniam klariĝis. Jam en la 30-a de novembro 1924 estiĝis nova Wiefelsburg. laŭ planoj de arĥitekto Gustav Schmidt el Steinach (buroo je Talstraße). De tiam trinkiĝis la marko Kulmbacher Bier.

Post la forpaso de Emma Scheler en junio 1972, lasta gastejestrino kaj filino de Julius Eichhorn, la gastejo fermiĝis. Inter 1945 kaj 1972 oni servis tie bierojn de la bierfarejo Gessner el Sonneberg. 

En 1925 krom la gastejo de Eichhorn (Wiefelsburg n-ro 11) ekzistis kafejo de Baumann (n-ro 13) kie fabrikiĝis ankaŭ lignaj ludiloj, mandolinoj kaj knariloj.

Fonto
fejsbuka paĝo de interesato pri regiona historio - en junio 2022, memorigante kvin jardekoj depost la fermiĝo de la gastejo
informtabulo apud vojindikilo iel supre de Wiefelsburg
Eksteraj ligiloj

ok marŝadproponoj disde/al Wiefelsburg - ĉe: bergfex.de
pri bierfarejo Julius Eichhorn (kun eltiraĵo el historia libro ĉap. 37 "Wiebelsburg")
kategorio:Distrikto Sonneberg